ai4bharat/Pralekha huggingface dataset:
রেলমন্ত্রক
লকডাউনের প্রথম ২ সপ্তাহে রেল কর্মীরা হেল্প লাইন নম্বর ১৩৮ ও ১৩৯, সোশ্যাল মিডিয়া এবং ইমেলে ২,০৫,০০০ প্রশ্নের জবাব দিয়েছেন
নতুনদিল্লি, ১১ এপ্রিল, ২০২০
লকডাউন অর্থাৎ প্রতিরোধমূলক নিয়ন্ত্রণ ব্যবস্থা ঘোষণার পর ভারতীয় রেল, যাত্রী এবং অন্যান্য নাগরিকদের সহায়তার জন্য উদ্যোগী হয়েছে। এছাড়া পণ্য পরিবহণ সংক্রান্ত বিভিন্ন বিষয়ের সমাধানও তারা করছেন। প্রতিরোধমূলক নিয়ন্ত্রণ ব্যবস্থা ঘোষণা হওয়ার প্রথম ২ সপ্তাহে ২,০৫,০০০টি প্রশ্নের জবাব দেওয়া হয়েছে। এর মধ্যে রেল কর্মীরা ৯০ শতাংশ অর্থাৎ ১,৮৫,০০০টি প্রশ্নের জবাব টেলিফোনের মাধ্যমে দিয়েছে।
রেলের নিয়ন্ত্রণ কক্ষ ২৪ ঘন্টাই সক্রিয় রয়েছে। রেলকর্তৃপক্ষ এবং সাধারণ মানুষের মধ্যে নিরবিচ্ছিন্ন তথ্য সরবরাহের লক্ষ্যে ১৩৮ ও ১৩৯ এই দুটি হেল্পলাইন নাম্বার ছাড়াও ট্যুইটারের মতন সামাজিক মাধ্যম ও ইমেল railmadad@rb.railnet.gov.in এর মাধ্যমে বিভিন্ন প্রশ্নের জবাব দেওয়া হয়েছে।
রেলের ডিরেক্টর পদমর্যাদার আধিকারিকরা পুরো প্রক্রিয়াটির তত্ত্বাবধানে রয়েছেন। প্রতিরোধমূলক নিয়ন্ত্রণ ব্যবস্থার মধ্যে পণ্য পরিবহণের সঙ্গে যুক্ত উপভোক্তা সহ রেলের অন্যান্য উপভোক্তাদের বিভিন্ন সমস্যার সমাধানে তারা যথাযথ ব্যবস্থা নিচ্ছেন। এডিআরএম পর্যায়ের আধিকারিকরা তাঁদের সংশ্লিষ্ট এলাকায় এই কাজগুলি করছেন।
‘রেলমদদ’ হেল্পলাইন ১৩৯, ১ লক্ষ ৪০ হাজার প্রশ্নের সরাসরি জবাব দেওয়া হয়েছে। এছাড়া আইভিআরএস প্রক্রিয়াতেও বহু প্রশ্নের জবাব দেওয়া হয়েছে। বেশিরভাগ প্রশ্নই ছিল, কবে আবার রেল পরিষেবা চালু হবে এবং টিকিট বাতিল বাবদ টাকা ফেরৎ সংক্রান্ত। রেল, অত্যাবশক পণ্য পরিবহণ , রেলের কোচগুলিকে হাসপাতালের ওয়ার্ডে পরিণত করা, দুঃস্থ এবং সমস্যায় পড়া মানুষদের খাদ্যবন্টন করার মত কাজের জন্য প্রশংসিত হচ্ছে। এছাড়াও কোভিড – ১৯ মহামারীর মোকাবিলায় রেলের বিভিন্ন সংস্থা ব্যক্তিগত সুরক্ষা সরঞ্জাম এবং স্যানিটাইজার তৈরি করায় অনেকেই তারও প্রশংসা করেছেন।
১৩৮ হেল্পলাইন নাম্বারটি ফোন করলে পরে ফোনকলটি নিকটবর্তী রেলওয়ে ডিভিশনাল কন্ট্রোল অফিসে চলে যায়। সেখানে যে সমস্ত কর্মীরা আছেন, তাঁরা স্থানীয় ভাষায় কথা বলতে পারেন এবং আঞ্চলিক বিভিন্ন সমস্যার বিষয়ে ওয়াকিবহাল। এরফলে প্রশ্নকারীরা ভাষার বাধা অতিক্রম করে, তাদের যাবতীয় প্রশ্ন করতে পারেন।
ভারতীয় রেল, যাত্রী এবং বাণিজ্যিক উপভোক্তাদের স্বার্থ বজায় রাখার জন্য সচেষ্ট। দেশজুড়ে সরবরাহ ব্যবস্থা অক্ষুন্ন রেখে নির্দিষ্ট সময়ের মধ্যে পণ্য পৌঁছে দেবার কাজেও রেল সক্রিয়।
(CG/CB
প্রধানমন্ত্রীরদপ্তর
প্রধানমন্ত্রী ১৭ সেপ্টেম্বর মধ্যপ্রদেশ সফর করবেন
প্রধানমন্ত্রী কুনো জাতীয় উদ্যানে বন্য চিতা ছাড়বেন
নামিবিয়া থেকে এই চিতাগুলিকে ভারতে আনা হয়েছে - এটি হ’ল বিশ্বের প্রথম আন্তঃউপমহাদেশীয় বৃহত্তম বন্য প্রাণী আদান-প্রদান প্রকল্প
প্রধানমন্ত্রী বন্যপ্রাণী সংরক্ষণ ও পরিবেশ সুরক্ষায় নিজের প্রতিশ্রুতি ব্যক্ত করেছেন
শেওপুর কারাহাল – এ এসএইচজি সম্মেলনে অংশ নেবেন প্রধানমন্ত্রী
হাজার হাজার মহিলা এসএইচজি-র সদস্য ও অন্যান্যরা এই সম্মেলনে অংশ নেবেন
প্রধানমন্ত্রী কৌশল বিকাশ যোজনার আওতায় আদিবাসীদের জন্য বিশেষ দক্ষতা কেন্দ্রের উদ্বোধন করবেন প্রধানমন্ত্রী
নয়াদিল্লি, ১৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ১৭ সেপ্টেম্বর মধ্যপ্রদেশ সফরে যাবেন। সেখানে কুনো জাতীয় উদ্যানে সকাল ১০টা ৪৫ মিনিটে চিতা বনে ছাড়বেন তিনি। এরপর, বেলা ১২টা নাগাদ শেউপুরের কারাহল – এ এসএইচজি সম্মেলনে অংশ নেবেন।
কুনো জাতীয় উদ্যানে প্রধানমন্ত্রী
কুনো জাতীয় উদ্যানে প্রধানমন্ত্রীর বন্য চিতা ছেড়ে দেওয়ার বিষয়টি ভারতের বৈচিত্র্যময় বন্যপ্রাণী ও তাদের জীবনযাত্রাকে পুনর্জীবিত করার অন্যতম প্রচেষ্টা। ১৯৫২ সালে ভারত থেকে চিতাকে বিলুপ্ত হিসাবে ঘোষণা করা হয়। এ বছরের শুরুতে ভারত ও নামিবিয়ার মধ্যে স্বাক্ষরিত সমঝোতাপত্র অনুযায়ী নামিবিয়া থেকে এই চিতাগুলি আনা হচ্ছে। চিতা প্রকল্পের আওতায় এই চিতাগুলিকে ভারতের অরণ্যে ছাড়া হচ্ছে। এই প্রথম আন্তঃউপমহাদেশীয় বৃহত্তম বন্যপ্রাণী আদান-প্রদান হচ্ছে।
চিতাগুলি ভারতের বাস্তুতন্ত্রে ও উন্মুক্ত অরণ্যে পুনরুজ্জীবনে সাহায্য করবে। জল নিরাপত্তা, মাটির আর্দ্রতা রক্ষার মতো বাস্তুতন্ত্রের সহায়ক কাজও সম্পন্ন হবে। বন্যপ্রাণী ও পরিবেশ সুরক্ষায় প্রধানমন্ত্রীর প্রতিশ্রুতিবদ্ধতার পরিচয় এই কাজ।
এসএইচজি সম্মেলনে প্রধানমন্ত্রী
প্রধানমন্ত্রী শেওপুর কারাহালে আয়োজিত এসএইচজি সম্মেলনে অংশ নেবেন। হাজার হাজার মহিলা ওস্বনির্ভর গোষ্ঠীর সদস্যরা এতে অংশ নেবেন।
অনুষ্ঠানে প্রধানমন্ত্রী কৌশল বিকাশ যোজনার আওতায় আদিবাসীদের চারটি বিশেষ বিপন্ন উপজাতির জন্য গোষ্ঠীগত দক্ষতা উন্নয়ন কেন্দ্রও উদ্বোধন করবেন শ্রী মোদী। স্বনির্ভর গোষ্ঠীর মহিলা সদস্যদের সশক্তিকরণ, শিক্ষা, লিঙ্গ বৈষম্য, পুষ্টি, স্বাস্থ্য, স্বচ্ছতা, ঘরোয়া হিংসার মতো বিভিন্ন বিষয়ে সচেতনতা বাড়ানোর লক্ষ্যেই এই সম্মেলনের আয়োজন করা হচ্ছে।
PG/PM/SB
(
প্রতিরক্ষামন্ত্রক
ডিআরডিও নতুন প্রজন্মের ব্যালিস্টিক ক্ষেপণাস্ত্র ‘অগ্নি পি’ সফলভাবে পরীক্ষা করেছে
নতুন দিল্লি, ১৮ ডিসেম্বর, ২০২১
দেশের প্রতিরক্ষা গবেষণা ও উন্নয়ন সংস্থা  আজ সকাল ১১টা বেজে ৬ মিনিটে ওড়িশা উপকূলের ডঃ এপিজে আব্দুল কালাম দ্বীপ থেকে নতুন প্রজন্মের পরমাণু অস্ত্র বহনে সক্ষম ব্যালিস্টিক ক্ষেপণাস্ত্র ‘অগ্নি পি’-এর সফলভাবে পরীক্ষা করেছে। ক্ষেপণাস্ত্রটি নির্ভুল পথে উচ্চ গতিতে নির্দিষ্ট লক্ষ্য বস্তুতে আঘাত হানতে সক্ষম। অগ্নি পি হলো ক্যানিস্টারাইজড সলিড প্রপেলান্ট ব্যালিস্টিক ক্ষেপণাস্ত্র।
প্রতিরক্ষা মন্ত্রী শ্রী রাজনাথ সিং এই সফল পরীক্ষার জন্য ডিআরডিও-কে অভিনন্দন জানিয়েছেন এবং এই ক্ষেপণাস্ত্রের অত্যাধুনিক ব্যবস্থাপনা ও চমৎকৃত কর্মদক্ষতার বিষয়ে উচ্ছ্বাস প্রকাশ করেছেন। প্রতিরক্ষা গবেষণা ও উন্নয়ন দপ্তরের সচিব ও ডিআরডিও-র চেয়ারম্যান ডঃ জি সতীশ রেড্ডি এই উন্নত ক্ষেপণাস্ত্রের ধারাবাহিক সফল পরীক্ষার জন্য সংস্থার সমস্ত কর্মীদের অভিনন্দন জানিয়েছেন।
CG/SS/SKD/
(Visitor Counter : 190
প্রধানমন্ত্রীরদপ্তর
শ্রী সুন্দরলাল বহুগুণার প্রয়াণে প্রধানমন্ত্রী শোকপ্রকাশ
নতুন দিল্লি, ২১শে মে, ২০২১
প্রধানমন্ত্রী শ্রী নরেন্দ্র মোদী, বিশিষ্ট পরিবেশবিদ শ্রী সুন্দরলাল বহুগুণার প্রয়াণে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন, “শ্রী সুন্দরলাল বহুগুণা জির প্রয়াণ আমাদের দেশের জন্য এক অপূরণীয় ক্ষতি। তাঁর প্রকৃতির সঙ্গে সৌহার্দ আমাদের পরম্পরাগত ঐতিহ্যকে লালিত করে। তাঁর সহজ সরল জীবনযাত্রা এবং পরদুঃখকাতরতা কখনই ভুলবার নয়। তাঁর পরিবারের সদস্যদের ও গুণমুগ্ধদের সমবেদনা জানাই। ওঁম শান্তি।”
CG/CB/SFS
(
প্রধানমন্ত্রীরদপ্তর
প্রধানমন্ত্রী পার্বত্য রাজ্যগুলির উন্নয়ন নিয়ে নাগরিকদের আগ্রহ ভাগ করে নিয়েছেন
নয়াদিল্লি, ৬ অক্টোবর ২০২২
প্রধানমন্ত্রী শ্রী নরেন্দ্র মোদী ভারতের পার্বত্য রাজ্যগুলির উন্নয়নে বিশেষ করে, প্রধানমন্ত্রীর সঙ্কল্প নিয়ে নাগরিকদের আগ্রহ ভাগ করে নিয়েছেন। প্রধানমন্ত্রী বলেছেন, পার্বত্য রাজ্যগুলির উন্নয়নের উজ্জ্বল আলোকবর্তিকা হওয়ার সম্ভাবনা আছে।
এক নাগরিকের ট্যুইট উদ্ধৃত করে প্রধানমন্ত্রী ট্যুইটে বলেছেন –
“আমি সব সময় বিশ্বাস করি – পাহাড়ের যৌবন এবং পাহাড়ের জল পাহাড়েরই কাজে আসা উচিত।
আমাদের পার্বত্য রাজ্যগুলির উন্নয়নের উজ্জ্বল আলোকবর্তিকা হওয়ার সম্ভাবনা আছে।”
PG/AP/DM/
(
প্রধানমন্ত্রীরদপ্তর
জম্মু ও কাশ্মীর সুন্দর এবং টিউলিপের মরশুমে তা অসাধারণ : প্রধানমন্ত্রী
নয়াদিল্লি, ৩ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, জম্মু-কাশ্মীর সুন্দর এবং টিউলিপের মরশুমে তা অসাধারণ।
শ্রীনগরের ডাল লেক সংলগ্ন জাবারওয়ান রেঞ্জের পাদদেশে অবস্থিত টিউলিপ বাগানে বিকশিত পুষ্পের সম্ভার নিয়ে শ্রীনগর জেলা প্রশাসনের এক ট্যুইটের উত্তরে প্রধানমন্ত্রী ট্যুইট করে বলেন :
“জম্মু-কাশ্মীর সুন্দর এবং টিউলিপের মরশুমে তা অসাধারণ।”
(PG/AB/DM
আইনওবিচারমন্ত্রক
রাষ্ট্রপতি ২৮ জন অতিরিক্ত বিচারপতিকে এলাহাবাদ হাইকোর্টের বিচারপতি হিসেবে নিয়োগ করেছেন
নয়াদিল্লী, ১৭ নভেম্বর, ২০২০
রাষ্ট্রপতি সংবিধানের ২১৭ ধারার ১ উপধারার ক্ষমতা অনুসারে ২৮ জন অতিরিক্ত বিচারপতিকে এলাহাবাদ হাইকোর্টের বিচারপতি হিসেবে নিয়োগ করেছেন। এঁরা হলেন, শ্রী প্রকাশ পাড়িয়া, শ্রী অলক মাথুর, শ্রী পঙ্কজ ভাটিয়া, শ্রী সৌরভ লাভানিয়া, শ্রী বিবেক ভার্মা, শ্রী সঞ্জয় কুমার সিং, শ্রী পীযুষ আগরওয়াল, শ্রী সৌরভ শ্যাম শামশেরয়, শ্রী যশপ্রীত সিং, শ্রী রাজীব সিং, শ্রীমতি মঞ্জুরানি চৌহান, শ্রী করুনেশ সিং পাওয়ার, ডঃ যোগেন্দ্র কুমার শ্রীবাস্তব, শ্রী মনীশ মাথুর, শ্রী রহিত রঞ্জন আগরওয়াল, শ্রী রামকৃষ্ণ গৌতম, শ্রী উমেশ কুমার, শ্রী প্রদীপ কুমার শ্রীবাস্তব, শ্রী অনিল কুমার-৯, শ্রী রাজেন্দ্র কুমার-৪, মহম্মদ ফৈয়জ আলম খান, শ্রী বিকাশ কুনোয়ার শ্রীবাস্তব, শ্রী বীরেন্দ্র কুমার শ্রীবাস্তব, শ্রী সুরেশ কুমার গুপ্ত, সুশ্রী ঘান্ডিকোটা শ্রীদেবী, শ্রী নরেন্দ্র কুমার জোহারি, শ্রী রাজবীর সিং এবং শ্রী অজিত সিং। এঁদের সকলের অতিরিক্ত বিচারপতির মেয়াদ শেষ হচ্ছে ২১শে নভেম্বর। আজকের তারিখে এঁদের এলাহাবাদ হাইকোর্টের বিচারপতি হওয়ার বিজ্ঞপ্তি জারি করা হল। সুশ্রী ঘান্ডিকোটা শ্রীদেবী তেলেঙ্গানা হাইকোর্টে কর্মরত। বাকিরা এলাহাবাদ হাইকোর্টে কর্মরত।
বিজ্ঞানওপ্রযুক্তিমন্ত্রক
খনির ভিতর ও উঁচু পাহাড়ে ন্যানোরড ভিত্তিক অক্সিজেন সেন্সার মানুষের জীবন রক্ষা করবে
নয়াদিল্লী, ৩ জুন, ২০২১
ভারতীয় বিজ্ঞানীরা ন্যানোরড ভিত্তিক অক্সিজেন সেন্সার উদ্ভাবন করেছে। অতিবেগুনী রশ্মির মাধ্যমে ঘরের তাপমাত্রায় এর সাহায্যে কোনো জায়গায় কতটা অক্সিজেন রয়েছে সে বিষয়ে তাৎক্ষণিক তথ্য পাওয়া যাবে। খনির ভিতর, উঁচু এলাকায়, বিমানের ভিতর এবং গবেষণাগারে এর ফলে সুবিধা হবে।
এইসব জায়গায় অক্সিজেন কতটা আছে তা বোঝা গেলে বহু দূর্ঘটনা এড়ানো সম্ভব। ধাতুর অক্সাইড সেমি কন্ডাক্টরের সাহায্যে ন্যানোরড ভিত্তিক এই অক্সিজেন সেন্সার কেন্দ্রীয় বিজ্ঞান ও প্রযুক্তি দপ্তরের স্বায়ত্ব শাসিত সংস্থা সেন্টার ফর ন্যানো অ্যান্ড সফ্ট ম্যাটার সায়েন্সেস-এর একদল বিজ্ঞানী উদ্ভাবন করেছেন। তাঁরা একাজে টাইটেনিয়াম অক্সাইড দিয়ে তৈরি সেমি কন্ডাক্টর অতিবেগুনী রশ্মির সাহায্যে ব্যবহার করেছেন। দেখা গেছে ঘরের তাপমাত্রায় খুব কম বিদ্যুৎ ব্যবহার করে এই সেন্সর অক্সিজেনের পরিমাণ সম্পর্কে সঠিক তথ্য দিচ্ছে।
CG/CB/NS
(Visitor Counter : 137
প্রধানমন্ত্রীরদপ্তর
দিল্লিতে ন্যাশনাল গ্যালারি অফ মর্ডান আর্ট-এ জনশক্তি শিল্প প্রদর্শনী ঘুরে দেখেন প্রধানমন্ত্রী
প্রদর্শনীর কয়েকটি ঝলক ভাগ করে নিলেন
নয়াদিল্লি, ১৪ মে, ২০২৩
দিল্লিতে ন্যাশনাল গ্যালারি অফ মর্ডান আর্ট-এ জনশক্তি শিল্প প্রদর্শনী আজ ঘুরে দেখেন প্রধানমন্ত্রী শ্রী নরেন্দ্র মোদী। মন কি বাত পর্বগুলির কয়েকটি বিষয়ের ওপর ভিত্তি করে এই সুন্দর শিল্পকলা প্রদর্শনীর আয়োজন করা হয়েছে।
প্রধানমন্ত্রী ট্যুইট করে বলেন;
“দিল্লির ন্যাশনাল গ্যালারি অফ মর্ডান আর্ট-এ জনশক্তি শিল্প প্রদর্শনী ঘুরে দেখলাম। মন কি বাত-এর পর্বগুলির কয়েকটি বিষয়ের ওপর ভিত্তি করে সুন্দর এই শিল্পকলা প্রদর্শনীর আয়োজন করা হয়েছে। এই প্রদর্শনীকে যাঁরা তাঁদের অসাধারণ সৃষ্টি সম্ভার দিয়ে সমৃদ্ধ করেছেন সেইসব শিল্পীদের আমি আমার সাধুবাদ জানাই।”
“দিল্লির ন্যাশনাল গ্যালারি অফ মর্ডান আর্ট-এ জনশক্তি শিল্প প্রদর্শনীর কয়েকটি ঝলক এখানে তুলে ধরা হল।”
PG/AB/NS
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ে সর্বশেষ তথ্য
নতুন দিল্লি, ১৯ এপ্রিল, ২০২২
দেশব্যাপী টিকাকরণ অভিযানের আওতায় এপর্যন্ত ১৮৬ কোটি ৭২ লক্ষের বেশি টিকার ডোজ দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১১ হাজার ৮৬০
মোট করোনা রোগীর ০.০৩ শতাংশ উপসর্গযুক্ত
করোনা থেকে সুস্থতার হার ৯৮.৭৬ শতাংশ
গত ২৪ ঘণ্টায় করোনা থেকে সুস্থ হয়েছেন ৯২৮ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ১১ হাজার ৭০১
গত ২৪ ঘণ্টায় করোনা আক্রান্ত হয়েছেন ১ হাজার ২৪৭ জন
দৈনিক সংক্রমণের হার ০.৩১ শতাংশ
সাপ্তাহিক সংক্রমণের হার ০.৩৪ শতাংশ
২৪ ঘণ্টায় ৪ লক্ষ ১ হাজার ৯০৯টি নমুনা পরীক্ষা করা হয়েছে। এই নিয়ে এপর্যন্ত মোট ৮৩ কোটি ২৫ লক্ষ নমুনা পরীক্ষা করা হয়েছে
CG/SS/SKD/
(Visitor Counter : 122
রেলমন্ত্রক
অক্সিজেন এক্সপ্রেসের মাধ্যমে দেশের দক্ষিণাঞ্চলের রাজ্যগুলিতে ১৪ হাজার ৮০০ মেট্রিক টন তরল অক্সিজেন সরবরাহ করা হয়েছে
অক্সিজেন এক্সপ্রেস জাতির উদ্দেশ্যে ২৯ হাজার ১৮৫ মেট্রিক টন তরল অক্সিজেন সরবরাহ করেছে
৪০৯ টি অক্সিজেন এক্সপ্রেস এ পর্যন্ত দেশে অক্সিজেন সরবরাহ করেছে
অক্সিজেন এক্সপ্রেস ১৬৮৪ টি ট্যাঙ্কারের মাধ্যমে ১৫ টি রাজ্যে তরল মেডিকেল অক্সিজেন এ পর্যন্ত সরবরাহ করেছে
নতুন দিল্লি, ১১ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এর পাশাপাশি, ভারতীয় রেল এ পর্যন্ত ২৯ হাজার মেট্রিক টনের বেশি তরল মেডিকেল অক্সিজেন সরবরাহ করেছে। ভারতীয় রেল ১৬৮৪ টি ট্যাংকার মারফত মোট ২৯১৮৫ মেট্রিক টন তরল মেডিকেল অক্সিজেন সরবরাহ করেছে।
মোট ৪০৯ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ২৮ টি ট্যাংকার মারফত ৭ টি অক্সিজেন ভর্তি এক্সপ্রেস যাতে ৫৫১ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
আসামে চতুর্থ অক্সিজেন এক্সপ্রেসটি পৌঁছেছে। যেখানে চারটি ট্যাংকারে ৮০ মেট্রিক টন অক্সিজেন রয়েছে।
অক্সিজেন এক্সপ্রেসের মাধ্যমে দক্ষিণাঞ্চলের রাজ্যগুলিতে এ পর্যন্ত মোট ১৪ হাজার ৮০০ মেট্রিক টন তরল অক্সিজেন সরবরাহ করা হয়েছে।
তামিলনাড়ুতে ৪ হাজার ৫০০ মেট্রিক টন তরল মেডিকেল অক্সিজেন সরবরাহ করা হয়েছে। কর্ণাটক এবং অন্ধ্রপ্রদেশ যথাক্রমে ৩৫০০,৩৩০০ মেট্রিক টন তরল মেডিকেল অক্সিজেন পাঠানো হয়েছে।
বিগত ৪৮ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 149
প্রধানমন্ত্রীরদপ্তর
শ্রী গুরু তেগ বাহাদুরজির প্রকাশ পুরবে প্রধানমন্ত্রীর শ্রদ্ধার্ঘ্য
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী শ্রী গুরু তেগ বাহাদুরজির প্রকাশ পুরবে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন;
“প্রকাশ পুরবে শ্রী গুরু তেগ বাহাদুরজিকে প্রণাম জানাই। তাঁর অদম্য সাহস এবং সত্য ও ন্যায় বিচার রক্ষায় অঙ্গীকার অনুপ্রেরণার উৎস। দিল্লির লালকেল্লায় গত বছর তাঁর ৪০০-তম প্রকাশ পুরব উপলক্ষে আয়োজিত অনুষ্ঠানে আমি যে বক্তব্য রেখেছিলাম সেটি সকলের সঙ্গে ভাগ করে নিচ্ছি।”
PG/CB/NS
(
প্রধানমন্ত্রীরদপ্তর
ডব্লিউআইপিও-র বিশ্ব উদ্ভাবনী সূচকে ভারত ৪০তম স্থানে উত্তীর্ণ হওয়ায় প্রধানমন্ত্রী আমাদের উদ্ভাবকদের নিয়ে গর্বিত
নয়াদিল্লি, ২৯ সেপ্টেম্বর, ২০২২
বিশ্ব মেধাস্বত্ত্ব সংস্থা -র বিশ্ব উদ্ভাবনী সূচকে ভারত ৪০তম স্থানে উত্তীর্ণ হওয়ায় প্রধানমন্ত্রী শ্রী নরেন্দ্র মোদী ভারতীয় উদ্ভাবকদের নিয়ে গর্ব প্রকাশ করেছেন।
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েলের একটি ট্যুইটকে উল্লেখ করে প্রধানমন্ত্রী এক ট্যুইট বার্তায় বলেছেন –
“ভারত জুড়ে উদ্ভাবন এক অনুরণন তৈরি করেছে। আমাদের উদ্ভাবকদের নিয়ে গর্বিত। আমরা দীর্ঘ পথ পেরিয়ে এসেছি এবং নতুন উচ্চতায় পৌঁছতে চাই।”
PG/AB/DM
(
প্রধানমন্ত্রীরদপ্তর
প্রধানমন্ত্রী অরুণাচল প্রদেশের জং-এ সরকারি মাধ্যমিক বিদ্যালয় ভালোভাবে রক্ষণা-বেক্ষণ হওয়ায় তার প্রশংসা করেছেন
নয়াদিল্লি, ০৪ অক্টোবর, ২০২২
প্রধানমন্ত্রী শ্রী নরেন্দ্র মোদী অরুণাচল প্রদেশের জং – এ সরকারি মাধ্যমিক বিদ্যালয়কে সুন্দরভাবে রক্ষণা-বেক্ষণ করায় তার প্রশংসা করেছেন।
অরুণাচল প্রদেশের মুখ্যমন্ত্রী শ্রী পেমা খান্ডুর ট্যুইটের জবাবে প্রধানমন্ত্রী তাঁর ট্যুইটে বলেন, “দেখতে খুব সুন্দর লাগছে। এই বিদ্যালয়ের ছাত্রছাত্রী ও শিক্ষক-শিক্ষিকারা প্রশংসার যোগ্য”।
PG/PM/SB
(
বিজ্ঞানওপ্রযুক্তিমন্ত্রক
বিজ্ঞান এবং প্রযুক্তি মন্ত্রক কোভিড-19 অতিমারীর বিরুদ্ধে প্রতিষেধক আবিষ্কারের চেষ্টা চালিয়ে যাচ্ছে
অধ্যাপক কে বিজয় রাঘবন জানিয়েছেন প্রতিষেধক আবিষ্কারের খোঁজে হ্যাকাথনের আয়োজন করা হয়েছে
নতুন দিল্লী, ২৮শে মে, ২০২০
নীতি আয়োগের সদস্য ড:বিনোদ পল এবং ভারত সরকারের মুখ্য বিজ্ঞান বিষয়ক উপদেষ্টা অধ্যাপক কে, বিজয় রাঘবন সাংবাদিক সম্মেলনে ভারতের বিজ্ঞান এবং প্রযুক্তি ক্ষেত্র কোভিড -19 সংক্রমণ সম্পর্কিত প্রতিষেধক ও ওষুধ আবিষ্কার এবং চিকিৎসা ও পরীক্ষা বিষয়ে কার্যকলাপের বিষয়গুলি তুলে ধরেন।
প্রতিষেধক আবিষ্কারের বিষয়ে বলা হয় যে এই প্রক্রিয়ায় সাধারন ভাবেই বেশি সময় লাগে। কেননা সবটাই অনিশ্চিয়তায় পরিপূর্ণ। কিন্তু কোভিড-১৯এর সঙ্গে যুদ্ধ করে সাফল্য পেতে সমান্তরাল ভাবে একাধিক প্রচেষ্টা চালিয়ে যাওয়া হচ্ছে। এই প্রচেষ্টা জাতীয় এবং আন্তর্জাতিক স্তরে চালানো হচ্ছে। ভারতীয় শক্তিশালী প্রতিষেধক শিল্পগুলিতে স্টার্ট আপ এবং ভারতীয় একাডেমীয়া প্রতিষেধক আবিষ্কারের কাজ চালিয়ে যাচ্ছে। তিন রকম ভাবে এই কাজ চালিয়ে নিয়ে যাওয়া হচ্ছে। বেশ কয়েকটি দল সম্পূর্ণ দেশীয় প্রযুক্তি ব্যবহার করে পরীক্ষা চালাচ্ছে। অপর দল বিদেশী গবেষণাগারের সঙ্গে এক যোগে কাজ করছে। এ ক্ষেত্রে ভারতীয় গবেষকরাই মুখ্য ভুমিকা পালন করছেন। কোনো দল আবার বিদেশে গবেষকদের সহায়তা করছেন। এই প্রক্রিয়ায় কাজ করলে সাফল্য নিশ্চিত করা যায়।
ওষুধ আবিষ্কারের ক্ষেত্রেও আমাদের বৈজ্ঞানিকরা তিন ধরনের পদ্ধতিতে কাজ করে চলেছে। প্রথমত দেখা হচ্ছে বর্তমানে যে সমস্ত ওষুধ রয়েছে তা এই ভাইরাসের বিরুদ্ধে কি ভাবে কাজ করছে এবং অসুখটি কতটা প্রশমিত করতে পারছে। দ্বিতীয়ত ফাইটো-ফার্মাসিউটিক্যালস এবং ভেষজ নির্যাস নিয়ে পরীক্ষা চালানো হচ্ছে।চুড়ান্ত পর্যায় নানাবিধ ভাবে নতুন ওষুধ আবিষ্কারের চেষ্টা চালিয়ে যাওয়া হচ্ছে। এর মধ্যে রয়েছে ওষুধ আবিষ্কারের জন্য হ্যাকাথনের আয়োজন।
সমন্বিত ভাবে গবেষণা চালিয়ে নতুন ভাবে কোভিড পরীক্ষা ও পরীক্ষা কিট আবিষ্কার করা সম্ভব হয়েছে বলে জানান হয়। এই কিটের মাধ্যমে সংক্রমণ চিহ্নিতকরণের পাশাপাশি তার প্রতিষেধকও নির্দিষ্ট করা যাবে।পরবর্তী পর্যায়ে এই কিট সেরলজিকাল পরীক্ষায় ব্যবহার করা হবে।
আমাদের বিজ্ঞানী, প্রতিষ্ঠান এবং বিজ্ঞান সংস্থা গুলির যৌথ উদ্যোগে এই অগ্রগতি সম্ভব হয়েছে বলে জানান হয়েছে। পরিচালন ব্যবস্থা সম্পূর্ণ প্রক্রিয়ার সঙ্গে জড়িত থেকে গুণগত মান বজায় রেখে দ্রুতগতিতে কাজ শেষ করার বিষয়ে গুরুত্বপূর্ণ ভূমিকা পালন করে চলেছে।
(CG/PPM
পেট্রোলিয়ামওপ্রাকৃতিকগ্যাসমন্ত্রক
তেল আমদানির উপর কোভিড-১৯ এর প্রভাব
নতুন দিল্লি, ১৪ সেপ্টেম্বর, ২০২০
তেল এবং প্রাকৃতিক গ্যাস ক্ষেত্রের সঙ্গে যুক্ত রাষ্ট্রায়ত্ত সংস্থাগুলি জানিয়েছে, কোভিড-১৯ অতিমারীর কারণে দেশে লকডাউন জারি হওয়ার ফলে তেলের চাহিদা অভূতপূর্বভাবে কমে যায় । যার ফল স্বরূপ রাজস্ব আদায় হ্রায় পেয়েছে।
দেশে আনলক প্রক্রিয়া শুরু হওয়ায় পেট্রোলিয়াম জাত পণ্যের চাহিদা ফের বেড়েছে। চলতি বছরের এপ্রিল মাসে পেট্রোলিয়ামজাত পণ্যের চাহিদা ছিল ৯.৮৯ মিলিয়ন মেট্রিকটন। মে মাসে তা বেড়ে দাঁড়ায় ১৪.৬৩ মিলিয়ন মেট্রিকটন। জুন মাসে আরও বেড়ে তা দাঁড়ায় ১৬.২৫ মিলিয়ন মেট্রিকটন। জুলাই মাসে পেট্রোয়িলাম জাত পণ্যের চাহিদা দাঁড়ায় ১৫.৬৮ মিলিয়ন মেট্রিকটন। অন্যদিকে এপ্রিল মাসে অপরিশোধিত তেলের আমদানির পরিমাণ ছিল ১৬.৫৫ মিলিয়ন মেট্রিকটন। মে মাসে তা কমে দাঁড়ায় ১৪.৬১ মিলিয়ন মেট্রিকটন। জুন মাসে অপরিশোধিত তেলের আমদানির পরিমাণ ছিল ১৩.৬৮ মিলিয়ন মেট্রিকটন। জুলাই মাসে তা কমে দাঁড়ায় ১২.৩৪ মিলিয়ন মেট্রিকটন।
কোভিড-১৯ সংক্রমণ ছড়িয়ে পড়ার জেরে এবং বিশ্ব ও দেশব্যাপী লকডাউনের কারণে তেল উত্তোলনের ক্ষেত্রেও প্রভাব পড়েছে। ২০১৯-এর এপ্রিল-জুন মাসের তুলনায় চলতি বছরের ওই সময় তেল ও প্রাকৃতিক গ্যাস উৎপাদন সংস্থার সঙ্গে যুক্ত রাষ্ট্রায়ত্ত সংস্থাগুলির আয়ের ক্ষেত্রেও বিরূপ প্রভাব পড়েছে।
আইওসিএল গত বছর এপ্রিল থেকে জুন মাস পর্যন্ত ১৫০১৩৬.৭০ কোটি টাকা আয় করে। চলতি বছরে এপ্রিল থেকে জুন মাস পর্যন্ত আইওসিএল-এর আয় হয়েছে ৮৮৯৩৬.৫৪ কোটি চাকা। এইচপিসিএল গত বছর এপ্রিল থেকে জুন মাস পর্যন্ত ৭৪,৫৩০ কোটি টাকা আয় করে। এবছরে ওই সময়কালে তাদের আয় হয়েছে ৪৫,৮৮৫ কোটি টাকা। গত বছর এপ্রিল থেকে জুন মাস পর্যন্ত বিপিসিএল-এর আয় হয় ৮৫,৮৫৯.৫৯ কোটি টাকা। এবছরে এপ্রিল থেকে জুন মাস পর্যন্ত তাদের আয় হয়েছে ৫০৬১৬.৯২ কোটি টাকা। জিএআইএল-এর গত বছর এপ্রিল – জুন মাসে আয় হয় ১৮,২৭৬ কোটি টাকা। এবছর ওই সময়কালে তাদের আয় হয়েছে ১২,০৬০ কোটি টাকা।
লোকসভায় আজ এক প্রশ্নের লিখিত উত্তরে এই কথা জানিয়েছেন কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
(CG/SS/SKD
বিজ্ঞানওপ্রযুক্তিমন্ত্রক
দীর্ঘদিনের অসুখ নিরাময়ে জটিল রোগ-ব্যাধি সংক্রান্ত গবেষণার স্বীকৃতি-স্বরূপ এসসিটিআইএমএসটি-র বিজ্ঞানী শান্তি স্বরূপ ভাটনগর পুরস্কার পাবেন
নয়াদিল্লি, ৪ঠা অক্টোবর, ২০২১
কেন্দ্রীয় বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা তিরুবনন্তপুরমে শ্রী চিত্র তিরুনাল ইন্সটিটিউট ফর মেডিকেল সায়েন্সেস অ্যান্ড টেকনোলজি’র সহকারী অধ্যাপক ডঃ জিমন পান্নিইয়ামমাকাল দীর্ঘ দিনের অসুখ নিরাময়ে জটিল রোগব্যাধি সংক্রান্ত গবেষণার স্বীকৃতি-স্বরূপ শান্তি স্বরূপ ভাটনগর পুরস্কার পাবেন। ডঃ জিমন হাইপার টেনশন ও ডায়াবেটিস নিয়ে মূলত কাজ করেন। নিম্ন ও আয়ের দেশগুলি তার গবেষণার মূল কেন্দ্র। তাঁর দুটি গুরুত্বপূর্ণ গবেষণাপত্র বিশ্বেখ্যাত ল্যানসেট পত্রিকায় প্রকাশিত হয়েছে। ১৫ বছরের গবেষণা জীবনে ডঃ জিমন হৃদরোগের বিভিন্ন জটিল অসুখ প্রতিরোধ ও নিয়ন্ত্রণ নিয়ে কাজ করেছেন। তিনি বিভিন্ন ওষুধের পরীক্ষামূলক প্রয়োগ, জীবনশৈলীর পরিবর্তন নিয়ে নানাবিধ কাজ করে থাকেন। এই কাজে দেশ-বিদেশের বিভিন্ন প্রতিষ্ঠান থেকে তাঁকে অর্থ সাহায্য করা হয়। তাঁর ডায়াবেটিস ও হৃদরোগ প্রতিহত করার জন্য বিখ্যাত মডেলটি ওয়ার্ল্ড হার্ট ফেডারেশনের মতো বিভিন্ন প্রতিষ্ঠানে প্রশংসিত হয়েছে। কোভিড সময়কালে ভারতে সংগঠিত শ্রম ক্ষেত্রে হৃদরোগ ও ডায়াবেটিসের ঝুঁকি নিয়ে একটি গুরুত্বপূর্ণ প্রকল্পে যুক্তি যুক্ত আছেন।
CG/CB/SB
(Visitor Counter : 117
অর্থমন্ত্রক
স্বচ্ছ ভারত প্রকল্পে এখনও পর্যন্ত ৯.৫ কোটি শৌচালয় নির্মাণ হয়েছে
নয়াদিল্লি, ০৪ জুলাই, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন সংসদে ২০১৮-১৯ অর্থবর্ষের অর্থনৈতিক সমীক্ষার রিপোর্ট পেশ করেছেন। অর্থনৈতিক সমীক্ষায় বলা হয়েছে, ২০১৪ সালের স্বচ্ছ ভারত প্রকল্প চালু হওয়ার পর থেকে ২০১৯ সালের দোশরা অক্টোবরের মধ্যে সকলের জন্য শৌচালয় নির্মাণের লক্ষ্যে এই প্রকল্প সফলভাবে এগিয়ে চলেছে। এই প্রকল্প সারা বিশ্বের মধ্যে সবচেয়ে বৃহত্তম স্বচ্ছ অভিযান, যা মানুষের আচরণেরও প্রভাব ফেলেছে। এখনও পর্যন্ত গত চার বছরে এই স্বচ্ছ ভারত প্রকল্পে দেশের গ্রামীণ এলাকায় ৯৯.২ শতাংশ শৌচালয় নির্মাণ সম্ভব হয়েছে। ২০১৪ অক্টোবর থেকে এ পর্যন্ত ৯.৫ কোটি শৌচালয় নির্মাণ করা হয়েছে। দেশে ৫৬৪,৬৫৮টি গ্রামকে প্রকাশ্যে শৌচমুক্ত বলে ঘোষণা করা হয়েছে। ২০১৯এর ১৪ই জুন পর্যন্ত তথ্য অনুযায়ী ৩০টি রাজ্য/কেন্দ্রশাসিত অঞ্চলে ১০০ শতাংশ বাড়িতেই শৌচালয় নির্মাণ সম্ভব হয়েছে। স্বচ্ছ ভারত প্রকল্পের সাহায্যে স্বাস্হ্য ক্ষেত্রেও উন্নতি ঘটেছে। গত ৫ বছরে শিশুদের মধ্যে ডাইরিয়া, ম্যালেরিয়া, কম ওজনের শিশু জন্মানোর মতো সমস্যা এবং রোগের প্রকোপও কমেছে। এই প্রকল্পে শুধু শৌচালয় নির্মানই নয়, সম্প্রদায়ের মধ্যে আচরণেরও পরিবর্তন আনার লক্ষ্য রাখা হয়েছে। এর সুফলও মিলেছে। স্বচ্ছ ভারত দেশের অর্থনৈতিক উন্নয়নে প্রত্যক্ষ বা পরোক্ষ প্রভাব ফেলেছে।
CG/SS/NS
(Visitor Counter : 100
প্রধানমন্ত্রীরদপ্তর
প্রধানমন্ত্রীর সঙ্গে সৌদি-আরবের শ্রম ও সামাজিক উন্নয়ন মন্ত্রীর সাক্ষাৎ
নয়াদিল্লি, ২৯ অক্টোবর, ২০১৯
প্রধানমন্ত্রী শ্রী নরেন্দ্র মোদী মঙ্গলবার সৌদি-আরবের শ্রম ও সামাজিক উন্নয়ন মন্ত্রী আহমেদ বিন সলমন আল রাজহির সঙ্গে মতবিনিময় করেন। তাঁদের মধ্যে একাধিক বিষয় নিয়ে কথাবার্তা হয়।
CG/BD/NS
(Visitor Counter : 50
প্রধানমন্ত্রীরদপ্তর
মিজোরাম রাজ্যের প্রতিষ্ঠা দিবসে প্রধানমন্ত্রীর শুভেচ্ছা
নতুন দিল্লি, ২০ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ মিজোরাম রাজ্যের প্রতিষ্ঠা দিবস উপলক্ষে রাজ্যবাসীকে শুভেচ্ছা জানিয়েছেন।
এক টুইট বার্তায় প্রধানমন্ত্রী জানিয়েছেন, 'মিজোরামের বোন এবং ভাইদের তাঁদের রাজ্য দিবসে আমার শুভেচ্ছা জানাই। সমগ্র জাতি মহান মিজো সংস্কৃতির জন্য গর্বিত। মিজোরামের মানুষ তাঁদের সহৃদয়তা এবং প্রকৃতির প্রতি তাঁদের দায়বদ্ধতার জন্য অঙ্গীকারবদ্ধ। এই রাজ্যের ধারাবাহিক উন্নয়নের জন্য প্রার্থনা করি।"
সামাজিকন্যায়ওক্ষমতায়নমন্ত্রক
প্রাক মাধ্যমিক ও মাধ্যমিক পরবর্তী বৃত্তি
নয়াদিল্লি, ২৬ জুলাই, ২০২২
সামাজিক ন্যায় ও ক্ষমতায়ণ মন্ত্রক নিম্নলিখিত প্রকল্পগুলি কার্যকর করছে
১. তপশীলি জাতিভুক্ত পড়ুয়াদের জন্য মাধ্যমিক পরবর্তী বৃত্তি 
২. তপশীলি জাতিভুক্ত ও অন্যান্য পড়ুয়াদের জন্য প্রাক মাধ্যমিক বৃত্তি
৩. ভাইব্র্যান্ট ইন্ডিয়া প্রকল্পের আওতায় প্রধানমন্ত্রী যুবা সাফল্য বৃত্তি পুরস্কার, পিএম যশস্বী  ওবিসি/ইবিসি-দের জন্য
৪. ভাইব্র্যান্ট ইন্ডিয়া প্রকল্পের আওতায় প্রধানমন্ত্রী যুবা সাফল্য বৃত্তি পুরস্কার, পিএম যশস্বী  ওবিসি/ইবিসি-দের জন্য
৫. প্রাক মাধ্যমিক ও মাধ্যমিক পরবর্তী বৃত্তি দিব্যাঙ্গ পড়ুয়াদের জন্য
তপশীলি জাতিভুক্ত ও অন্যান্যদের জন্য প্রাক মাধ্যমিক বৃত্তি প্রকল্পের আওতায় রাজ্যগুলির জন্য অর্থ বরাদ্দ ও মঞ্জুর করা হয়েছে।
কেন্দ্রীয় পোর্টালে বিভিন্ন রাজ্যগুলি থেকে পাওয়া তথ্য অনুযায়ী পিএমএসএসসি বৃত্তির জন্য ২০২১-২২ সালে ৩২ লক্ষ ২৮ হাজার ৫২৯ জন পুরুষ, ৩১ লক্ষ ৭৩ হাজার ১৯ জন মহিলা ও ১৯৩ জন অন্যান্য আবেদন করেছিলেন। এর মধ্যে বৃত্তি পেয়েছেন ২০ লক্ষ ৯৭ হাজার ৬৭৯ জন পুরুষ, ২১ লক্ষ ৫৬ হাজার ৫৫ জন মহিলা ও ১৫২ জন অন্যান্য। ২০২১-২২ বর্ষে প্রাক মাধ্যমিক স্তরে ৪ হাজার ৩১ জন তপশীলি জাতিভুক্ত পড়ুয়া ও ১ হাজার ৩৭০ জন তপশীলি উপজাতিভুক্ত পড়ুয়া বৃত্তি পেয়েছেন। অন্যদিকে মাধ্যমিক পরবর্তী স্তরে ৩ হাজার ৬৩ জন তপশীলি জাতিভুক্ত পড়ুয়া এবং ৯৫৮ জন তপশীলি উপজাতিভুক্ত পড়ুয়া তাদের বৃত্তি পেয়েছেন। ২০২২-২৩ সালে এই বৃত্তির প্রকল্পের জন্য ৫ হাজার ৬৬০ কোটি টাকা বরাদ্দ হয়েছে। পশ্চিমবঙ্গে ২০২২-২৩ অর্থবর্ষে ৩১ মার্চ থেকে ৩০ জুন পর্যন্ত এই প্রকল্পের জন্য ১ হাজার ২২১ লক্ষ টাকা মঞ্জুর করা হয়েছে। মাধ্যমিক পরর্বতী বৃত্তি প্রকল্পে পশ্চিমবঙ্গকে দেওয়া হয়েছে ২০২১-২২ অর্থবর্ষে ২৩.৭১ কোটি টাকা।
সামাজিক ন্যায় ও ক্ষমতায়ণ মন্ত্রী শ্রী এ নারায়ণ স্বামী লোকসভায় এক লিখিত প্রশ্নের জবাবে আজ এই তথ্য জানান।
PG/PM/NS
(Visitor Counter : 83